《淇县有殷三仁祠将至卫辉有殷太师比干墓庙》
明代·郑岳

秋黍何离离，驱马登殷墟。孟门与太行，左右相萦纡。

狡童不我好，万乘为独夫。图任惟奸回，亲贤反见疏。

矢心各自靖，揆道岂云殊。埋骨邈千年，庙貌犹古初。

孔圣赞一词，永与天壤俱。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。